રીસાયક્લ્ડ વોટર: આ રીવાજ મુજબ દરેક હોળી રમવા ઈચ્છુક વ્યક્તિએ એક બે મીટર ડાયામીટરનું કથરોટ વસાવવાનું રહેશે અને જેને ભીના કરવા હોય તેને આ કથરોટમાં ઘેરી એના ઉપર પાણી નાખવાનું રહેશે. આ પાણી રીસાયકલ કરી ફરી વાપરવું ફરજીયાત રહેશે અને જે આમ ન કરે તેને ‘હોલી ટેક્સ’ ભરવાનો રહેશે. આ બાબતનું મોનીટરીંગ કરવા માટે સોસાયટીઓ સીસીટીવી કેમેરા લગાડવાનો રહેશે અને હોળી બાદ સોસાયટીના સેક્રેટરીઓ સીસીટીવી ફૂટેજ ઇન્કમટેક્સ ઓફિસમાં આગળ કાર્યવાહી માટે જમા કરાવવાના રહેશે.